
						OPĆINSKOM SUDU U ŠIROKOM BRIJEGU


                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 


O P  T  U  Ž  N  I  C  U


Protiv: 

	I. G. rođena … u Z.

Da   je: 

	Dana 30.6.2025. godine oko 03:40 sati u mjestu P., Š. B.,  upravljajući putničkim motornim vozilom marke „Volkswagen Golf“ , zelene boje, registarskih oznaka … pod utjecajem alkohola sa koncentracijom od 1,22 promila alkohola u krvi, krećući se magistralnom cestom M6.1 u smjeru Posušje-Mostar, u blizini odvojka za općinu Grude, postupila suprotno odredbi čl. 44. stavak 1. i čl. 39. st. 1.  Zakona o sigurnosti prometa na cestama u ŽZH („ N. Novine ŽZH br. 17/14, 17/15 i 10/17“), svjesna da je dužna prilagoditi brzinu kretanja vozila svojstvima i stanju ceste, stanju vozila, atmosferskim prilikama i drugim prometnim uvjetima, tako da vozilo može pravodobno zaustaviti pred svakom preprekom koju može predvidjeti te da za kretanje vozilom mora isključivo koristiti cestu, odnosno kolnik ili prometni trak, kao i da grubim kršenjem prometnih propisa može dovesti u opasnost život ljudi, olako držeći da će i na taj način vožnju uspješno obaviti, u čemu nije uspjela, pa je tako tijekom upravljanja navedenim vozilom, vozeći brzinom od 131km/h te ulaskom u krivinu lijevog smjera, gdje je granična brzina vozila na zanošenje po suhom asfaltu iznosila oko 127km/h, krećući se brzinom većom od navedene granične brzine na zanošenje, radi čega je došlo do destabilizacije i zanošenja njenog vozila, prelaska u suprotnu kolničku traku, nakon čega se vozilom vratila u traku kojom se kretala, te potom  prešla sa vozilom na travnatu podlogu [image: ]koja se nalazi južno od gore navedene magistralne ceste i ostvarila kontakt sa rasvjetnim stupom, nakon čega je vozilo od siline udara odbačeno u neposrednu blizinu rasvjetnog stupa, posljedicom kojeg udara je suputnica iz motornog vozila I. B., zadobila teške tjelesne ozljede i to: nagnječenje prsnog koša, višestruki prijelom rebara, razdor slezene, dok su suputnici M. D., V. N. i P. C. zadobili lake tjelesne ozljede i to: M. D. je zadobio istegnuće paravertebralnih mišića vrata, V. N. je zadobila istegnuće paravertebralnih mišića vrata, P. C. je zadobila nagnječenje u predjelu vrata sa lijeve strane, nagnječenje lijevog ramena, nagnječenje lijevog lakta, nagnječenje trtične regije, nagnječenje lijeve potkoljenice.

 	Dakle, sudjelujući u prometu na cestama nije se pridržavala prometnih propisa i time tako iz nehaja ugrozila javni promet, da je dovela u opasnost život ljudi, posljedicom čega je jedna osoba zadobila teške tjelesne ozljede.
 
	Čime da je počinila kazneno djelo Teško kazneno djelo protiv sigurnosti javnog prometa iz čl. 336. st. 1. KZ F BiH u vezi sa kaznenim djelom Ugrožavanja javnog prometa iz  čl. 332. st. 3. KZ F BiH.

